[{"text_idx": "#000002", "text": "En nia hodiau\u0306a E-elsendo ni memorigas arkivan felietonon pri Srebrna Go\u0301ra (Arg\u0302enta Monto) en Pollando. La kulturkronikaj informoj rilatas al reta platformo de la pola muziko (); al la cigana poetino Papusza, kies manuskriptoj trovig\u0302as nun en la Vojevodia Biblioteko de Gorzo\u0301w Wielkopolski; al dokumenta filmo pri pola pilgrimloko Kalwaria Zebrzydowska. En la E-komunuma segmento ni prezentas aktualaj\u0302on pri la periodaj\u0302o \u201eEsperantologio / Esperanto Studies\u201d reference al la GK de UEA. En la fino au\u0306dig\u0302as leterkesta programero. Muzike akompanas nin Les Petits Chanteurs de Meaux, kiuj kantas E-lingve \u201eHimnon de la Tero\u201d kaj J\u0302omart kaj Natas\u0302a, kiujn ni au\u0306das en fragmento de ilia fama \u201eValso por amikoj\u201d. La apudanta la programinformon foto prezentas flugilperspektive la faman polan pilgrimejon Kalwaria Zebrzydowska reference al unu el la kulturkronikaj informoj.\nEn unuopaj rubrikoj de nia pag\u0302o eblas dau\u0306re konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. Portempe ili \u2013 pro teknikaj kialoj \u2013 ne povas esti aktualigataj. Tial la aktualajn c\u0302erpaj\u0302ojn \u2013 paralele au\u0306deblajn kaj legeblajn bv. sekvi per filmetoj c\u0302e: La tuta elsendo estas au\u0306debla en jutubo c\u0302e la kanalo: Espero2009: I.a. pere en jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]